**ADATKEZELÉSI TÁJÉKOZTATÓ**

**Szombathely Megyei Jogú Város Polgármesteri Hivatalánál a** **foglalkoztatási jogviszonyhoz kapcsolódó adatkezeléshez**

*(hatályos 2022.02.07. napjától)*

1. **BEVEZETŐ**

Szombathely Megyei Jogú Város Polgármesteri Hivatala (továbbiakban: Hivatal vagy Adatkezelő) a foglalkoztatási jogviszony létesítéséhez, fenntartásához, megszűnéséhez kapcsolódóan az érintettek személyes adatainak kezeléséről a jelen tájékoztatóban foglalt előzetes tájékoztatást adja az Európai Parlament és a Tanács 2016. április 27-i (EU) 2016/679 rendeletének (a továbbiakban: GDPR) 13. cikkében foglaltak szerint.

1. **AZ ADATKEZELŐ ÉS KÉPVISELŐJE ELÉRHETŐSÉGEI**

Az adatkezelő neve: Szombathely Megyei Jogú Város Polgármesteri Hivatala

Székhelye: 9700 Szombathely, Kossuth L. utca 1-3.

Levelezési címe: 9700 Szombathely, Kossuth L. utca 1-3.

Képviselője: Dr. Károlyi Ákos, jegyző

E-mailcíme: jegyzo@szombathely.hu

1. **ADATVÉDELMI TISZTVISELŐ NEVE ÉS ELÉRHETŐSÉGE**

Neve: Dr. Szalai Adrienn

E-mailcíme: adatvedelem@szombathely.hu

Telefonszáma: +36 (94) 520-248; +36 (20) 294-7861

1. **ADATKEZELÉSSEL ÉRINTETT SZEMÉLYEK ÉS A KEZELT ADATOK KÖRE, AZ ADATKEZELÉS CÉLJA, JOGALAPJA**
2. Az adatkezeléssel érintett személyek köre: az Adatkezelővel foglalkoztatásra irányuló köztisztviselői vagy munkajogviszonyt létesítő személyek.
3. Adatkezelés célja:az érintett foglalkoztatása, ennek során az Adatkezelőre – a közszolgálati tisztviselőkről szóló 2011. évi CXCIX. törvényben (továbbiakban: Kttv.), a munka törvénykönyvéről szóló 2012. évi I. törvényben (továbbiakban: Mt.), és a Kormányzati Személyügyi Döntéstámogató Rendszerről szóló 2020. évi CLXII. törvényben (továbbiakban: Kszdrtv.), valamint a munkaköri feladatok ellátása kapcsán az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben (továbbiakban: E-ügyintézési törvény) előírt jogi kötelezettség teljesítése.
4. Az adatkezelés jogalapja: az adatkezelés az Adatkezelőre vonatkozó jogi kötelezettség teljesítéséhez szükséges – GDPR 6. cikk (1) bekezdés c) pontja.
5. A kezelt adatok köre: az Adatkezelő a Kttv. 2. mellékletében meghatározott közszolgálati alapnyilvántartás adatkörén túl a Kttv. hatálya alatt álló foglalkoztatottakról a Kszdrtv. 2. mellékletében, az Mt. hatálya alá tartozó foglalkozatottakról a Kszdrtv. 7. mellékletében meghatározott adatokat, valamint a foglalkoztatási jogviszonyra irányadó jogszabályban előírt kötelezettségek teljesítése érdekében szükséges adatkörre kiterjedő nyilvántartást vezet.

Az Adatkezelő kezeli az E-ügyintézési törvényben foglalt kötelezettségek teljesítése érdekében, az ott előírt feladatot végző Érintettek személyi azonosítóját.

1. **A SZEMÉLYES ADATOK MEGISMERÉSÉRE JOGOSULTAK ÉS A SZEMÉLYES ADATOK CÍMZETTJEI (ADATTOVÁBBÍTÁS, ADATFELDOLGOZÁS)**
2. Az adatok megismerésére jogosult személyek köre: a személyes adatokat a munkakör ellátásához szükséges mértékben a Hivatal illetékes szervezeti egységének vezetői, a jegyző, valamint a humánpolitikai feladatokat ellátó iroda munkatársai ismerhetik meg.
3. Adattovábbítás: a személyes adatok a Kszdrtv.-ben meghatározottak szerint a Kormányzati Személyügyi Döntéstámogató Rendszerbe, a név és a személyi azonosító tekintetében pedig a Rendelkezési Nyilvántartás rendszerébe kerülnek továbbításra, ezen túlmenően az Adatkezelő sem EU-n belül más adatkezelő részére, sem harmadik országba, sem nemzetközi szervezet részére nem továbbít adatot.
4. Adatfeldolgozók: a Hivatal az adatkezelési cél elérése érdekében az alábbi adatfeldolgozókat veszi igénybe:

* Magyar Államkincstár – KIRA központosított illetményszámfejtési rendszer
* Magyar Közigazgatásfejlesztési Zrt. – Humán-Polisz HR Program

1. **ADATKEZELÉS HELYE, MÓDJA, IDŐTARTAMA**
2. Az adatkezelés helye, módja: a Hivatal a megadott adatokat papír alapon a személyi anyagban zárható szekrényben, és elektronikus rendszerekben tárolja, melyhez csak a humánpolitikai feladatokat ellátó iroda munkatársai férnek hozzá. A név és a személyi azonosító központi kormányzati rendszerben kerül rögzítésre, amelyhez az informatikai feladatokat ellátó szervezeti egység vezetője fér hozzá.
3. Az adatok megőrzésének ideje:

* papír alapú iratok esetén az iratok a jogviszony megszűnését követő 50 évig kerülnek megőrzésre – az őrzési idő lejárta után az illetékes levéltárnak kerülnek átadásra,
* az elektronikus rendszerekben tárolt adatok a jogviszony megszűnését követő 50 évig kerülnek megőrzésre – az őrzési idő lejárta után törlésre kerülnek,
* a Kormányzati Személyügyi Döntéstámogató Rendszerből a jogviszony megszűnését követő 10 év elteltével kerülnek törlésre az adatok,
* a Rendelkezési Nyilvántartás rendszeréből a jogviszony megszűnését követően kerülnek törlésre az adatok.

1. **ADATBIZTONSÁG**

A Hivatal gondoskodik az adatok biztonságáról, megteszi mindazon technikai és szervezési intézkedéseket, és kialakítja azokat az eljárási szabályokat, amelyek a GDPR titoktartásra, és az adatkezelés biztonságára vonatkozó szabályainak érvényre juttatásához szükségesek. Megfelelő intézkedésekkel védi az adatokat a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés, sérülés ellen.

1. **AUTOMATIZÁLT DÖNTÉSHOZATAL, PROFILALKOTÁS**

Az Adatkezelő a jelen tájékoztatóban meghatározott adatkezelési célokkal összefüggésben automatizált döntéshozatalt nem alkalmaz, a személyes adatokat profilalkotási céllal nem kezeli.

1. **AZ ÉRINTETT JOGAI**

Az Érintettnek lehetősége van arra, hogy a rá vonatkozó személyes adatokkal kapcsolatban bármikor, korlátozás nélkül tájékoztatást, az adatokhoz való hozzáférést; helyesbítést; valamint az adatok zárolását kérje. Az Érintett a fentiekben meghatározott jogait az adatkezelő elérhetőségein gyakorolhatja.

Az adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a fentiek szerinti kérelem nyomán hozott intézkedésekről. Szükség esetén ez a határidő további két hónappal meghosszabbítható.

Az Adatkezelő a kért információkat és tájékoztatást díjmentesen biztosítja, kivéve, ha az Érintett kérelme egyértelműen megalapozatlan vagy túlzó. Ekkor az Adatkezelő ésszerű díjat számolhat fel, vagy megtagadhatja a kérelem alapján történő intézkedést.

1. *A tájékoztatáshoz és hozzáféréshez való jog*

Az Érintett jogosult arra, hogy az Adatkezelő elérhetőségein keresztül a Hivataltól tájékoztatást kérjen az alábbiakra vonatkozóan:

* személyes adatainak kezelése folyamatban van-e
* milyen személyes adatait, milyen jogalapon, milyen célból, mennyi ideig kezeli
* kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait
* alkalmaz-e a Hivatal automatizált döntéshozatalt, ideértve a profilalkotást is.

Az adatbiztonsági követelmények teljesülése és az Érintett jogainak védelme érdekében a Hivatal köteles meggyőződni az Érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az Érintett személyének azonosításához kötött.

1. *A helyesbítéshez, valamint a zároláshoz való jog*

Az Érintett személy a megadott adatainak helyesbítését, az adatkezelés céljának megfelelő kiegészítését, valamint zárolását az Adatkezelő elérhetőségein keresztül kérheti.

1. *Az adatkezelés korlátozása*

Az Adatkezelő – tekintettel a jogszabályi kötelezettség alapján történő adatkezelésre – az Érintett törlésre irányuló kérése vagy tiltakozása ellenére is jogosult az adatait kezelni.

1. **JOGORVOSLATHOZ VALÓ JOG**

Amennyiben a személyes adatainak kezelésével kapcsolatos panasza merül fel, ezt a Hivatal elérhetőségein jelezheti a panasz békés rendezése érdekében. Ha ez nem vezet eredményre, úgy személyes adataival kapcsolatos jogsértés észlelése esetén az illetékes bírósághoz vagy az adatvédelmi hatósághoz fordulhat.

Elérhetőségek:

**Szombathely Megyei Jogú Város Polgármesteri Hivatala**

Székhely: 9700 Szombathely, Kossuth L. u. 1-3.

Telefonszám: +36 (94) 520-100

Elektronikus levélcím: [info@szombathely.hu](mailto:info@szombathely.hu)

Honlap: https://www.szombathely.hu

**Adatvédelmi tisztviselő**

Neve: Dr. Szalai Adrienn

Elektronikus levélcím: [adatvedelem@szombathely.hu](mailto:adatvedelem@szombathely.hu)

Telefonszám: +36 (94) 520-248; +36 (20) 294-7861

**Nemzeti Adatvédelmi és Információszabadság Hatóság**

Postacím: 1363 Budapest, Pf. 9.

Elektronikus levélcím: [ugyfelszolgalat@naih.hu](mailto:mugyfelszolgalat@naih.hu)

Honlap: <http://naih.hu>

Az adatkezelési tájékoztatóban nem részletezett információkat a Hivatal Adatvédelmi és adatbiztonsági szabályzata tartalmazza, amely az alábbi helyen érhető el: <https://www.szombathely.hu/hivatal/letoltheto-dokumentumok/>